stanford-oval/wikipedia huggingface dataset:
האח הגדול (תוכנית טלוויזיה ארגנטינאית)
הזוכים של האח הגדול ארגנטינה

עונה 1, 2001: מרסלו שריון (200,080 דולר אמריקאי/ 200,000 פסו ארגנטינאי)
עונה 2, 2001: רוברטו הפארה (200,160 דולר אמריקאי/ 200,000 פסו ארגנטינאי)
עונה 3, 2002-2003 ויויאנה קולמנרו (31,847 דולר אמריקאי/ 100,000 פסו ארגנטינאי)
עונה 4, 2007: מריאנלה מירה (32,423 דולר אמריקאי/ 100,000 פסו ארגנטינאי)
עונה 5, 2007: אסטבן מוראיס (47,584 דולר אמריקאי/ 150,000 פסו ארגנטינאי)
עונה 6, 2010-2011: כריסטיאן אוריזאנגה (188,000 דולר אמריקאי/ 400,000 פסו ארגנטינאי)
עונה 7, 2011-2012: רודריגו פרננדס (176,000 דולר אמריקאי/ 750,000 פסו ארגנטינאי)
עונה 8, 2015: פרנסיסקו דלגאדו (419 457 ערס / 48 506 דולר רשמית - 28 606 USD כחול)
עונה 9, 2016: לואיס פביאן גלזיאו (464,645 פסו ארגנטינאי)
עונה 10, 2017: העונה הקרובה
עונת VIP 1, 2007: דייגו לאונרדי
עונת VIP 2, 2017: העונה הקרובה
שיתוף פעולה עם הגרסה הישראלית

בעונה הרביעית של האח הגדול ישראל, אשר התרחשה במקביל לעונה השביעית של האח הגדול ארגנטינה, ערכו שתי התוכניות שיתוף פעולה, הדיירת הישראלית סופי קרבצקי עברה לבית הארגנטינאי למשך שבוע, בעוד שהדיירת הארגנטינאית ויקטוריה אירולג'י התגוררה בבית הישראלי במשך שבוע הגעתה לישראל לוותה בביקורת עקב מתירנותה באח הגדול הארגנטינאי
ביקורת

הגרסה הארגנטינאית של האח הגדול ספגה ביקורת בעקבות העירום הרב שמוצג בה. בין היתר, מצולמים הדיירים כשהם במקלחת טופלס, וכן מספר תאונות מלתחה שודרו בתוכנית. עניינים אלו עוררו סערה בתקשורת הארגנטינאית.
הערות שוליים

↑  The official site of Gran Hermano, clarifies that both names take capital letters.
↑  גל כהן, ‏רוצים להכיר את ויקטוריה אירולגי?, באתר ‏מאקו‏, 26 בפברואר 2012
↑  "El peor Gran Hermano de la historia | EL MUNDO". ELMUNDO. 2016-12-06. נבדק ב-2017-06-06.
↑  "El primer desnudo total en Gran Hermano: ¡Macarena a pura sensualidad en la ducha!". Ciudad Magazine (בספרדית). 2016-05-19. נבדק ב-2017-06-06.
| האח הגדול (זיכיון) |
| --- | --- | --- |
| אוסטרליה | אוסטרליה (מבוגרים בלבד) |  מיקומי התוכנית מסביב לעולם |
| אירופה | אוקראינה • בריטניה • גרמניה • דנמרק • הבלקן • פולין • פינלנד • שוודיה |  מיקומי התוכנית מסביב לעולם |
| אמריקה | ארגנטינה • ארצות הברית • ברזיל |  מיקומי התוכנית מסביב לעולם |
| אפריקה ואסיה | ישראל |  מיקומי התוכנית מסביב לעולם |
האקר-פשור

| --- | --- |


 נתונים כלליים
 תקופת הפעילות:  1417–הווה (כ־607 שנים) 
 מיקום המטה:  מינכן 
 ענפי תעשייה:  Manufacture of beer, בישול בירה, תעשיית המזון והטבק 
 מוצרים עיקריים:  בירה 
  
 www.hacker-pschorr.de
 
מבשלת האקר-פשור (בגרמנית: Hacker-Pschorr Bräu) היא מבשלת בירה גרמנית-בווארית. סימן מסחרי רשום של מבשלת פאולנר.
היסטוריה

המבשלה המאוחדת האקר-פשור הוקמה בשנת 1972 במיזוג של שתי מבשלות ותיקות: מבשלת האקר ומבשלת פשור. מבשלת האקר הייתה מבשלה ותיקה שנוסדה כבר ב-1417, 99 שנים לפני ניסוחו וקבלתו של חוק טוהר הבירה הגרמנית ה-"Reinheitsgebot" (ריינהייטסגבוט) (אנ').
המסעדה ובית הבירה של החברה בפוטסדאמר פלאץ בברלין התפרסמו מאוד בין מלחמות העולם.
היא אחת משש המבשלות היחידות הממוקמות בתוך גבולות העיר מינכן, ולכן רשאית להגיש בירה בפסטיבל הבירה הנודע של העיר, ה"אוקטוברפסט". כיום נמצאת המבשלה בבעלות מבשלת פאולנר השוכנת אף היא במינכן.
גלריה

ספלי בירה ממותגים
בירת האקר-פשור מובלת בתהלוכה לקראת האוקטוברפסט
נערה מגישה ספלי בירה של המותג באוקטוברפסט 2011
אוהל הבירה של המבשלה בפסטיבל האוקטוברפסט 2005
הערות שוליים

↑  תמונות מבית הבירה בפוטסדאמר פלאץ.
| --- | --- |
בקרת זהויות :  GND: 2012904-X  VIAF: 244176751   WorldCat (עם VIAF): 244176751
דינמו סנקט פטרבורג (הוקי קרח)

מועדון ההוקי קרח דינמו סנקט פטרבורג (ברוסית: Хоккейный клуб Динамо Санкт-Петербург) הוא מועדון הוקי קרח מקצועני מהעיר סנקט פטרבורג שברוסיה המתמודד בליגת המשנה הרוסית בהוקי קרח.
דינמו התקיימה בלנינגרד בשנים 1946–1954, ואז הקבוצה פורקה, הוקמה מחדש בשנת 1965 ושוב התפרקה בשנת 1971. ההיסטוריה המודרנית של המועדון מתחילה בשנת 2013, כאשר הוקמו קבוצות כדי להשתתף באליפויות ליגות הנוער והוקי נשים (MHL ו־WHL). מאז תחייתו המועדון ממומן על ידי המיליארדר, הבעלים המשותף של בנק SMP, ארקדי רוטנברג ומאז 2018 מעורבת גזפרום אקספורט במימון הקבוצה.
היסטוריה > בתקופה הסובייטית

מועדון ההוקי קרח של דינמו סנקט פטרבורג הוקם לראשונה בשנת 1946 והיה ממייסדי הליגה הבכירה של אליפות ברית המועצות בהוקי קרח, כשהישג השיא היה ההגעה למקום החמישי בטבלת האליפות (בשנים 1948, 1951).
בעונת 1954 המועדון נשר לליגות הנמוכות ולקראת קיץ 1971 פורק והפך למועדון חובבני שהתמודד בטורנירים אזוריים בלנינגרד ועד סוף שנות ה-70 של המאה ה-20 כבר חדל מלהתקיים.
היסטוריה > התחייה

בשנת 2012 החלו דיונים להקמתה מחדש של קבוצת ההוקי קרח דינמו סנקט פטרבורג ולקראת עונת 2013/2014 הוקמה קבוצת הוקי קרח לנוער וקבוצת הוקי קרח לנשים. על בסיס קבוצת הנוער הוקמה קבוצת הגברים בשנת 2016 שהחלה ליטול חלק בליגת VHL. למאמן הקבוצה מונה לאוניד טמבייב. בעונת 2016/2017 הקבוצה הודחה משלב רבע גמר פלייאוף הליגה.
בשנת 2017 מנהלי ליגת ההוקי הקונטיננטלית ניהלו מגעים לצירוף הקבוצה לליגת ההוקי קרח של מזרח אירופה, אך לבסוף הוחלט לדחות את ההחלטה על הכנסת הקבוצה לליגת ההוקי הבכירה עד להתבססותה הן באופן מקצועי והן מבחינה כלכלית.
בעונת 2017/2018 הקבוצה זכתה באליפות העונה הסדירה של ליגת VHL לאחר שסיימה במקום הראשון בעונה הסדירה. בשל כך דינמו העפילה לשלב שמינית גמר פלייאוף הליגה והתקדמה לרבע גמר לאחר שגברה על מולוט פרם, בתוצאה 1:4 בסדרה. היא גברה גם על מטאלורג נובוקוזנצק בתוצאה דומה והעפילה לגמר גביע פטרוב אחרי שגברה בחצי גמר על זאורלייה קורגאן בתוצאה 4:0 בסדרה. בגמר פגשה בדרבי נדיר מסוגו את קבוצת סק"א-נייבה, אף היא מהעיר סנקט פטרבורג. במסגרת סדרת הגמר, במשחק הגמר החמישי הקבוצה שברה שיא לאומי למשחק ההוקי קרח הארוך ביותר בתולדות רוסיה: הוא נמשך 7 שעות ונכנס כבר להארכה ששית לאחר שהזמן החוקי הסתיים בשוויון 3-3, כאשר במשחק הששי בסדרה הקבוצה הציגה עליונות מובהקת, ניצחה וזכתה בגביע פטרוב ובתואר הראשון שלה אי פעם.
בעונת 2021/2022 העפילה שוב לגמר גביע פטרוב, הפעם מול רובין טיומן.
הישגים לפי עונה

| עונה | מ | נ | נצה | נצב | הפב | הפה | ה | ניקוד | שערים | יחס שערים | פלייאוף |
| --- | --- | --- | --- | --- | --- | --- | --- | --- | --- | --- | --- |
| 2016/17 | 50 | 22 | 2 | 3 | 3 | 3 | 17 | 82 | 120-108 | 12 | הפסידה בסיבוב השני: 3-2 לטורפדו אוסט-קאמנוגורסק |
| 2017/18 | 52 | 37 | 3 | 3 | 2 | 1 | 6 | 126 | 174-82 | 1 | זכייה בגביע פטרוב אחרי ניצחון 2–4 בגמר על סק"א נייבה |
| 2018/19 | 56 | 24 | 4 | 3 | 4 | 1 | 20 | 67 | 132-112 | 14 | הפסידה בסיבוב הראשון: 2-3 לטורוס |
| 2019/20 | 54 | 33 | 5 | 4 | 3 | 1 | 8 | 88 | 163-76 | 60 | העפילה לרבע גמר נגד יוגרה |
| 2020/21 | 50 | 26 | 4 | 1 | 4 | 0 | 15 | 66 | 135-92 | 43 | הפסידה בחצי גמר (4:3 ליוגרה) |
| 2021/22 | 52 | 30 | 4 | 3 | 2 | 2 | 11 | 78 | 171-103 | 68 | הפסידה בגמר גביע פטרוב (4:1 לרובין טיומן) |
תארים

ליגת המשנה בהוקי קרח / גביע פטרוב
זכייה (1): 2018
סגנות (1): 2022
גביע הפתיחה של VHL
זכייה (2): 2018, 2020
הערות שוליים

↑  «ЮБИЛЕЙНЫЙ» ГОТОВ ПРИНЯТЬ СБОРНУЮ РОССИИ
↑  Черкас о возможном выходе «Динамо СПб» в КХЛ: «Ничего мы пока ответить не можем»
↑  «Динамо Санкт-Петербург» в финале Кубка Петрова и ждет там «СКА-Неву»
↑  «Динамо» СПб впервые вышло в финал Высшей хоккейной лиги
↑  Петербургские команды установили рекорд России в финале ВХЛ, доигравшись до 6-го овертайма
↑  Уступаем в шестом овертайме, דיווח באתר הקבוצה (ברוסית)
↑  "Высшая хоккейная лига - Таблицы : Регулярный чемпионат". www.vhlru.ru. נבדק ב-2019-01-06.
↑  "Высшая хоккейная лига - Таблицы : Плей-офф". www.vhlru.ru. נבדק ב-2019-01-06.
↑  "Высшая хоккейная лига - Таблицы : Плей-офф". www.vhlru.ru. נבדק ב-2019-01-06.
↑  "Высшая хоккейная лига - Таблицы : Регулярный чемпионат". www.vhlru.ru. נבדק ב-2019-01-06.
↑  "Высшая хоккейная лига - Таблицы : Плей-офф". www.vhlru.ru. נבדק ב-2019-01-06.
↑  העונה הופסקה בעקבות מגפת הקונה ברוסיה
↑  Петербургское «Динамо» – обладатель Кубка Петрова
| ליגת העל בהוקי קרח |
| --- | --- | --- |
| קבוצות (עונת 2021/2022) | רוסיה בוראן • רוסיה זבזדה צ'כוב • קזחסטן סאריארקה קרגנדה  • רוסיה בארס קאזאן • רוסיה זבזדה דמיטרוב • רוסיה סק"א-נייבה • רוסיה חימיק • רוסיה צס"ק בב"ס סמרה • רוסיה איז'סטאל • רוסיה סוקול • רוסיה ריאזאן • רוסיה דיזל פנזה • רוסיה ספוטניק ניז'ני טאגיל • רוסיה טמבוב • דינמו סנקט פטרבורג • רוסיה מולוט פרם • רוסיה טורוס נפטקמסק • רוסיה צ'למט צ'ליאבינסק • רוסיה ירמק אנגרסק • רוסיה נפטיאניק אלמטייבסק • קזחסטן טורפדו אוסט-קאמנוגורסק • רוסיה אורל הדרומית אורסק • רוסיה זאורלייה קורגן • רוסיה רובין טיומן • |  |
| קבוצות עבר | רוסיה סארוב • הרפובליקה העממית של סין ORG בייג'ינג • הרפובליקה העממית של סין צן טואו ג'ילין • הרפובליקה העממית של סין הכוכב האדום קונלון היילונג-ג'יאנג • אוזבקיסטן הומו טשקנט • רוסיה טבר |  |
| פרסים ותארים | גביע פטרוב • גביע הפתיחה |  |
| ראו גם | הקלאסיקה הרוסית • ‏KHL • ‏MHL • ‏VHL-B |  |
סמל הקבוצה בשנים 2012 - 2017
דר גולן

| --- | --- |
אין תמונה חופשית
 לידה:  20 בנובמבר 1983 (בן 40) אשדוד, ישראל 
 שם לידה:  דר יעקב גולן
 מוקד פעילות:  ישראל 
 תקופת הפעילות:  מ-1999
 עיסוק:  אמן
 www.dargolan.com
 
דר גולן (באנגלית: Dar Golan) (נולד ב-20 בנובמבר 1983 באשדוד, ישראל) הוא מעצב גרפי, אמן ומוזיקאי.
ביוגרפיה

גולן נולד בשם דר יעקב גולן ב-20 בנובמבר 1983 בעיר אשדוד שבישראל. דר הוא בנם השלישי מבין ארבעת ילדיהם של לינה ומשה גולן. אמו, לינה גולן, היא אמנית בינלאומית המוכרת בעיקר מתחום הציור. האב, משה, הוא מהנדס אשר ניהל מספר מסעדות ובתי קפה.
אחיו הבכור, אלעד, הוא מהנדס תוכנה. אח נוסף הוא המלחין והיוצר ניב גולן ואחיו הצעיר, תום גולן הוא מתופף (לשעבר בלהקת סטנגה) ומתכנת.
פעילות מוזיקלית

ב-1999 הקים גולן, יחד עם שלושה חברים מספסל הלימודים, להקה בשם "אלרגיה", הלהקה התאפיינה בשירים הומוריסטיים בעברית והופיעה בעיקר באשדוד ובסביבה. עד שנת 2003 כל חברי הלהקה, פרט לדר, התחלפו ושמה של הלהקה השתנה לסטנגה.
ב-2005 גולן וחבריו החדשים ללהקה, נועם האוזמן, תום גולן ויואב מצ'ולסקי מחליטים להקליט אלבום בכורה באופן עצמאי, בהפקתו המוזיקלית של אורן ברזילי. האלבום נקרא "מה שבא לאט הולך מהר", כלל 10 שירים ויצא לאור בתחילת שנת 2007 תחת לייבל עצמאי שהקימה להקת סטנגה בשם "זבל זין הפקות".
הלהקה החלה להופיע באופן אינטנסיבי ברחבי הארץ, בין היתר בפסטיבלים כגון "רוק עצמאות", "בראשית", "בומבמלה" ו"שיר היונה" וזכתה פעמיים בתואר "תגלית השנה" ברציפות.
ב-2009 הוחתמה סטנגה על חוזה הקלטות מלא על ידי חברת התקליטים אן אם סי, וחברה למפיק יפתח שחף (היהודים), לטובת הקלטת דיסק ראשון.
הלהקה הוציאה שני סינגלים ("בואי כפרה" ו"טרנזיסטור"), הסינגלים התקבלו יפה ברדיו אך לא לאורך זמן.
ב-2011 נפרדות דרכיהן של סטנגה ואן אם סי. הלהקה הודיעה על הפסקת פעילות.
בשנת 2013 שחרר גולן אלבום סולו ראשון בשם "הקלטות מהחדר'שלי" דרך אתר Bandcamp. האלבום כלל הקלטות ביתיות ל-18 שירים וסקיצות לשירים אשר נאספו במהלך שנות הפעילות של להקת סטנגה ולא שוחררו מעולם.
בדצמבר 2016 שחרר סינגל כפול בהוצאה עצמית עם השירים "מי הביא יותר כלים למטבח" ו-"דברים רעים".
אמנות ועיצוב גרפי

לאורך כל התקופה בה פעלה להקת סטנגה, היה גולן אמון גם על הצד הוויזואלי שלה. גולן יצר שפה גרפית ייחודית ללהקה ושילב אותה בפוסטרים להופעות, קליפים, חולצות, עטיפת האלבום וסינגלים.
לאחר פירוק הלהקה החל גולן לפתח את קריירת העיצוב ואף למד במשך שנתיים באחד מבתי הספר הגבוהים לאמנות ועיצוב. בו זמנית החל לעצב שפות ויזואליות ללהקות אחרות מהארץ ומחו"ל.
בשנת 2011 ו-2012 זכה להשתתף בתערוכות של "טמבור" ועמותת "לצאת מהקופסה" ואף השתתף מספר פעמים בפרויקט "הגלויה הסודית" של יריד "צבע טרי".
בשנת 2014 זכה גולן במקום הראשון בתחרות העיצוב הבינלאומית QuadAward בקטגוריית פרינט ובמקום השני בקטגוריית עיצוב לוגו.
חייו האישיים

ב-2014 התחתן עם המעצבת הגרפית מעיין סרדה ובשנת 2016 נולד בנם הבכור. הם מתגוררים בתל אביב.
גולן מנהל חנות אונליין שבה הוא מוכר את יצירותיו.
דיסקוגרפיה

מה שבא לאט הולך מהר (2007)
הקלטות מהחדר'שלי (2013)
סינגל כפול (ללא שם) (2016)
הארמייה ה-21 (ורמאכט)

|  פרטים |
| --- | --- |
 מדינה:  גרמניה הנאצית גרמניה הנאצית
 שיוך:  ורמאכט ורמאכט
 סוג:  ארמייה
 אירועים ותאריכים
 תקופת הפעילות:  27 באפריל 1939 – 2 במאי 1945 (6 שנים)
 מקים היחידה:  קורט פון טיפלסקירך
 מלחמות:  מלחמת העולם השנייה
 פיקוד
 יחידת אם:  קבוצת ארמיות ויסלה
 מפקדים:  קורט פון טיפלסקירך
 
הארמייה ה-21 (בגרמנית: 21. Armee) הייתה ארמייה של הוורמאכט, שלחמה במלחמת העולם השנייה.
היסטוריה

ב-13 בינואר 1945, פתח הצבא האדום ב"מבצע פרוסיה המזרחית", שמטרתו הייתה כיבוש פרוסיה המזרחית. ב-25 באפריל הסתיים המבצע וקניגסברג נפלה. בשל כך, החליטו מפקדי הוורמאכט להקים את הארמייה ה-21 שהוצבה באזור ברנדנבורג ומקלנבורג, במטרה להגן על אזור ברלין מכוחות הצבא האדום שהתקדמו מכיוון נהר הויסלה. הארמייה הוקמה על בסיס "פלגת הארמייה שטיינר" (Armeegruppe Steiner) ושרידי הארמייה הרביעית (שאר הארמייה נכנעה לסובייטים ב-27 באפריל). קורט פון טיפלסקירך מונה כמפקד הארמייה, והיא הוכפפה לקבוצת ארמיות ויסלה. טיפלסקירך לקח את התפקיד בחוסר רצון, והחל לדון על תנאי כניעה עם בעלות הברית. ב-2 במאי 1945, נכנעה הארמייה לכוחות צבא ארצות הברית.
דר וסוחרת

| --- | --- |
 תחום:  הפצת תורה ויהדות
 מייסדים:  שלום סעדון
 תקופת הפעילות:  תשנ"ג (1993) – הווה
 
דר וסוחרת הוא ארגון להפצת שיעורי תורה ויהדות דרך הלוויין. ארגון זה התפרסם בשל העברת שיעורו המפורסם של הרב עובדיה יוסף במוצאי שבתות.
שמו של הארגון נגזר מהפסוק במגילת אסתר "עַ֛ל רִֽצְפַ֥ת בהט ושש ודר וְסֹחָֽרֶת" מגילת אסתר, פרק א', פסוק ו'.
היסטוריה

הארגון נוסד על ידי שלום סעדון והחל לפעול באדר תשנ"ג (1993) תחילה בשידורי ניסיון ולאחר תקופה שודר באופן קבוע דרך הלווין השיעור של הרב עובדיה יוסף מבית הכנסת היזדים בכל מוצאי שבת. בהמשך הועבר בלוויין גם שיעורו של הרב מבית הכנסת יחווה דעת בימי שלישי, בעין יעקב.
בשאר ימות השבוע מועברים שיעורים מרבנים שונים. ביום ראשון מועבר שיעור של הרב בניהו שמואלי. ביום שני שודר במשך שנים שיעורו של הרב מרדכי אליהו והחל מתשע"ז מועבר שיעורו של הרב אייל עמרמי. ביום רביעי מועבר שיעורו של הרב דניאל זר וביום חמישי שיעורו של הרב ראובן אלבז מבית המדרש ישיבת אור החיים.
השיעור נקלט בארץ וברחבי העולם, לכ-500 נקודות. ובאיראן ישנם כ-250 מוקדים. הרב אוריאל דוידי רבה הראשי של פרס לשעבר, שעלה לישראל סיפר, כי בפרס ישנם בערך 15-17 אלף יהודים שומרי מסורת ומצוות והם צמאים לשמוע דברי תורה בשפה המובנת להם ולכן ביקשו שרב פרסי, היודע את שפת המדינה, יתרגם להם את שיעוריו של הרב יוסף, בשידוריו בלוויין.
את שידורי דר וסוחרת היו מעבירים ערוצי הקודש רדיו כל האמת, רדיו קול הנשמה ועוד. כיום מועבר השיעור בכאן מורשת, ברדיו קול חי בערוץ 2000, ובקו המידע 'קול מרן'.
החיבור לערוץ נעשה באמצעות ממיר מיוחד אשר ניתן לקלוט בו רק את תדר הערוץ. צלחות הלווין מותקנות בבתים פרטיים, ובתי הכנסת.
החל משנת תשע"ג השיעור במוצ"ש מועבר על ידי הרב הראשי לישראל הרב יצחק יוסף. לפני כל שיעור ישנו את "הרב המקדים" כשבכל שבוע יש רב אחר.
השיעור במוצ"ש

החל משנת תשל"ג (1973) מסר מרן הרב עובדיה בכל מוצאי שבת תחילה בישיבת פורת יוסף ולאחר מכן בבית הכנסת היזדים את שיעורו השבועי, החל משנת תשנ"ב הועבר בשידור חי בערוצי הרדיו החרדים. ומשנת תשנ"ד (1994) הועבר בשידור חי דרך הלווין לכל העולם בייחוד לציבור החרדי ספרדי. שיעור זה הוגדר על ידי אריה דרעי כ"שיעור התורה הגדול בתבל" בעולם היהודי. השיעור היה מורכב משיעור תורני הלכתי ובנוסף שולבו בסוף השיעור פרשת שבוע ומסרים אקטואליים אשר צוטטו פעמים רבות על ידי רשתות התקשורת. לאחר סיום השיעור היה הרב עורך מי שברך לקהל המאזינים דרך הרדיו ודרך הלווין.
בכל שבוע ישנו 'רב מקדים' שמוסר שיעור או שיחה בפרשת שבוע. בין הרבנים שהשתתפו: הרב יהושע ממן, הרב אליהו בקשי דורון, הרב יצחק אזרחי, הרב יצחק דוד גרוסמן, הרב ברוך מרדכי אזרחי, הרב אליעזר שלמה שיק, הרב ראובן אלבז, הרב ציון בוארון, הרב יעקב זמיר, הרב דוד לאו, הרב אשר וייס, הרב מרדכי נויגרשל, הרב בניהו שמואלי, הרב זמיר כהן, הרב בן ציון מוצפי, הרב שלמה מחפוד, הרב יצחק אלמליח, הרב שמואל רבינוביץ הרב שמעון אליטוב, הרב אליהו בר שלום, הרב בן ציון קוק, הרב יוסף חברוני, וד"ר אלי שוסהיים. הרב שלום כהן, הרב שמעון בעדני, הרב מאיר מזוז הרב שלמה משה עמאר הרב משה צדקה.
מדי שנה בתחילת חודש חשון נערך במסגרת השיעור השבועי עצרת אזכרה לרב עובדיה יוסף בהשתתפות רבנים שונים, בין היתר הרב ברוך מרדכי אזרחי הרב אברהם יוסף הרב דוד יוסף הרב משה צדקה ועוד
אחד האירועים הבולטים בשיעור היה רצח רבין שהתרחש בעיצומו של שיעור. הרב עובדיה קטע את שיעורו לאחר שרשתות התקשורת היו צריכים את הלווין לשדר לעולם, מפעילי הלווין ניגשו לרב עובדיה ואמרו לו על כך, והרב ערך מי שברך לראש הממשלה יצחק רבין וסיים את השיעור.
השיעור במוצ"ש > השיעורים בערוץ

ביום ראשון של הרב בניהו שמואלי
ביום שני שודר במשך שנים שיעורו של הרב מרדכי אליהו,
לאחרונה (תשע"ז) מועבר שיעורו של הרב אייל עמרמי משכונת הר חומה.
ביום רביעי מועבר שיעורו של הרב דניאל זר ממוסדות 'אור דוד' בבני ברק.
ביום חמישי בשעה 22:00 שיעורו של הרב ראובן אלבז מבית המדרש 'ישיבת אור החיים',
החל משנת תשע"ח בשעה 23:00 שיעורו של הרב ליאור גלזר מבית המדרש יביע אומר בבני ברק
בימי חודש אלול עד יום כיפור מועבר לאחר השיעור אמירת סליחות עם החזן משה חבושה.
החל מחודש טבת תשע"ו (2016) השיעורים מועברים בשידור חי גם דרך יוטיוב.
מדי שנה בערב יום כיפור, מועבר הסליחות ומעמד התרת נדרים בכותל המערבי בשידור חי.
הארגון הוציא דיסקים של השיעורים בוידאו ובMP3. כמו כן הפיצה עלון שבועי ובו תוכני השיעור. החל משנת תשע"ד יוצא לאור עלון שבועי שנקרא 'בית מרן' ובו נכתב השיעור כפי שמועבר על ידי דר וסוחרת.
במשך השנים יצאו לאור ספרים מהשיעור
משיעורי הראש"ל - שיעורי הגר"ע יוסף, 3 כרכים (תשס"ג-ה)
השיעור השבועי - שיעורי הרב יצחק יוסף, 3 כרכים (תשע"ה-ז)
לקריאה נוספת

שר וגדול - ביוגרפיה על הרב עובדיה יוסף, פרק ו', תשע"ה
הערות שוליים

↑  סוחרת היא מין אבן שיש משובחת ויקרה, ראו סחרת בוויקימילון
↑  מקור
↑  שיעורי הרב יוסף נקלטים גם באיראן, באתר ranaz.co.il
↑  מרן הרב עובדיה יוסף זצוקל והרב יצחק כדורי זצוקל בעצרת התעוררות בצפת תשנו ., נבדק ב-2019-12-12
↑  הרב עובדיה עורך מי שברך ליצחק רבין
האקר בעל כובע לבן

תרבות ההצגה הפופולרית של האקרים בעולם היא של אנשים הפועלים בחדר חשוך ונסתר ומקלידים במקלדת ללא הרף
"האקר בעל כובע לבן" (באנגלית: White hat hacker) הוא כינוי, אשר הצמידה חברת IBM להאקר שמשתמש בידיעותיו במחשבים ובאבטחת מידע למטרות חיוביות ואתיות, כגון התרעה על פרצות אבטחה אשר עלולות לגרום נזק ליחידים או לרבים וסיוע לאבטחת רשתות שונות - זאת ללא ניצול של פרצות האבטחה אותן חשף. כינוי זה הוא הנפוץ בעולם להאקרים מסוג זה, אך הם מכונים גם בשם Ethical Hackers - האקרים מוסריים.
היסטוריה

אחד המקרים הראשונים בהם נודע על שימוש בפריצה אתית היה בדיקת חדירה שערך חיל האוויר של ארצות הברית במערכת ההפעלה Multics. התוצאות קבעו כי בעוד ש-mulitics הייתה טובה משמעותית ממערכות אחרות, היו לה גם פגיעויות באבטחה חומרה ואבטחת תוכנה שניתן היה לנצל באמצעות רמת מאמץ נמוכה יחסית. הבודקים ביצעו את הבדיקות שלהם בשלבים ותחת הנחה של ריאליסטיות, כך שהתוצאות ייצגו במדויק את התוצאות שהפורץ יכול היה להשיג. בשלב הראשוני הם ביצעו בדיקות שכללו תרגילים פשוטים לאיסוף מידע ומשם התקדמו עד למתקפות אשר היו יכולות לגרום לקריסת המערכת.
הרעיון להביא טקטיקה זו של פריצה אתית להערכת אבטחת המערכות גובש על ידי דן פארמר וויצ'ה ונמה. מתוך מטרה להעלות את רמת האבטחה הכוללת באינטרנט ובאינטראנט, במחקרם תיארו השניים כיצד הם הצליחו לאסוף מספיק מידע על היעדים שלהם כדי שיוכלו לסכן את אבטחת היעדים, כמו כן הם סיפקו מספר דוגמאות ספציפיות כיצד ניתן לאסוף מידע זה ולנצל אותו כדי להשיג שליטה על היעד, וכן כיצד ניתן למנוע התקפות אלו. הם אספו את כל הכלים שהשתמשו בהם במהלך עבודתם, ארזו אותם בתוכנה יחידה וקלה לשימוש והפיצו אותה להורדה חינמית. התוכנה שלהם, המכונה כלי ניהול אבטחה לניתוח רשתות, או SATAN, זכתה לתשומת לב רבה בתקשורת ברחבי העולם בשנת 1992.
טקטיקה

בעוד שבדיקות חדירות מתרכזות בבדיקת תוכנות ומערכות מחשב בפן הטכני - סריקת יציאות, בחינת ליקויים ידועים בפרוטוקולים ויישומים הפועלים במערכת וסקירת הדרך לתיקון הליקויים. פריצה אתית עשויה לכלול גם שיטות נוספות, המתמקדות פחות בצד הטכני. האקר בעל כובע לבן יכול לצורך הדוגמה לזייף את כתובת הדוא"ל של אחד ממנהלי החברה ולבקש מהעובדים פרטי ססמאות, לחטט בפחי האשפה שזרקו העובדים וחברי ההנהלה של החברה ולגלות דפים עם מידע סודי וכן להשאיר בכניסה למשרדי החברה דיסק און-קי עמוס בווירוסים וסוסים טרויאנים אשר "אבד" כביכול לעובר-אורח ולצפות שאחד מעובדי החברה יחברו לאחד ממחשבי החברה על מנת לבדוק את תכולתו. על בדיקות אלו מעודכן בדרך-כלל רק בעלי החברה אשר הזמין את הבדיקה.
היחס בחוק להאקרים מסוג זה

עיקר פעילות האקרים בעלי כובע-לבן היא בעקבות בקשה של בעלי החברה עבורה מתבצעת הפריצה האתית, עם-זאת, קיימים האקרים בעלי כובע לבן רבים הפועלים אף-בלא שנתבקשו על כך, לסריקת ליקויי אבטחה באתרי אינטרנט המכילים מידע ציבורי, מתוך מטרה לוודא כי השמירה על סודיות המידע היא מיטבית. אלא שלא ניתן לומר בבירור מהו היחס החוקי למעשים אלו. בעוד שהחוק היבש קובע כי עצם החדירה הבלתי מורשית למחשב אחר, מבלי לגרום לנזק או לבצע פשע נוסף/נלווה, מהווה עבירה פלילית. הרי שבאפריל 2018 פרסם פרקליט המדינה, שי ניצן, הנחיה הממליצה שלא להעמיד לדין האקרים בעלי כובע לבן. בהנחיה שפרסם כתב ניצן: "כאשר מבוצעות פעולות לאבטחת מידע או להגנה מפני דליפת מידע ממוחשב, ואגב ביצוען מושגת גישה לחומר מחשב ללא ידיעה או ללא הסכמה של המחזיק בו, והדבר נעשה בתום לב, ללא מניעים נוספים, בלא שנעברו עברות נוספות וללא עיון של ממש בתוכנו של המידע הממוחשב - הרי שככלל תגבר הנטייה להימנע מהעמדה לדין של החשוד".
הערות שוליים

↑  פול א. קרגר, רוג'ר ר. שר, הערכת אבטחה מולטיולוגית: ניתוח פגיעות
↑  פריצה אתית, יומן מערכות ibm
↑  סעיף 4 לחוק המחשבים
↑  עומר כביר, פרקליט המדינה ממליץ: האקרים שחושפים פרצות אבטחה לא יועמדו לדין, באתר כלכליסט, 4 בספטמבר 2018
דיסקוגרפיה של נטליה קילס

| דיסקוגרפיה של נטליה קילס |
| --- | --- |
 
 אלבומי אולפן ↙:  2
 מיני-אלבומים ↙:  1
 סינגלים ↙:  9
הדיסקוגרפיה של הזמרת הבריטית נטליה קילס כוללת שני אלבומי אולפן, מיני-אלבום ותשעה סינגלים. קילס התחילה את הקריירה המוזיקלית שלה בשנת 2005 כשהוציאה את הסינגל "Don't Play Nice", תחת שם הבמה Verbalicious. השיר הגיע למקום ה-11 במצעד הסינגלים הבריטי. בשנת 2008 השתתפה קילס בשיר "They Talk Shit About Me" של הזמר הצרפתי M. Pokora, תחת שם הבמה Verse. מאוחר יותר שינתה קילס את שם הבמה שלה לנטליה קפוצ'יני, והוציאה לאור באופן עצמאי מיני-אלבום בשם Wommanequin.
בשנת 2011, לאחר שהוחתמה בחברת התקליטים Cherrytree Records, הפועלת תחת אינטרסקופ רקורדס, הוציאה קילס את אלבום הבכורה שלה, Perfectionist. האלבום הגיע למקום ה-129 במצעד האלבומים של בריטניה, ולמקום ה-134 במצעד האלבומים של ארצות הברית בילבורד 200. לקידום האלבום הוציאה קילס ארבעה סינגלים, ביניהם השיר "Mirrors", שהגיע למקום העשירי במצעד הסינגלים של גרמניה, ולמקום השביעי במצעד הסינגלים של אוסטריה. אלבום האולפן השני של קילס, Trouble, יצא לאור בספטמבר 2013 ונכנס למצעד האלבומים בילבורד 200 במקום ה-70.
אלבומים > אלבומי אולפן

| שם | פרטי האלבום | מיקומי שיא> בריטניה  | מיקומי שיא> אוסטריה  | מיקומי שיא> קנדה  | מיקומי שיא> גרמניה  | מיקומי שיא> שווייץ  | מיקומי שיא> ארצות הברית  | מיקומי שיא> ארצות הברית (דאנס)  | מיקומי שיא>  |
| --- | --- | --- | --- | --- | --- | --- | --- | --- | --- |
| Perfectionist |  יצא לאור: 1 באפריל 2011  חברת תקליטים: will.i.am Music Group, Cherrytree Records, KonLive, אינטרסקופ רקורדס  פורמט: CD, הורדה דיגיטלית | 129 | 35 | 36 | 50 | 94 | 134 | 6 |  |
| Trouble |  יצא לאור: 3 בספטמבר 2013  חברת תקליטים: will.i.am, Cherrytree, אינטרסקופ  פורמט: CD, הורדה דיגיטלית | — | — | — | — | — | 70 | — |  |
| "—" מסמל אלבום שלא דורג. | "—" מסמל אלבום שלא דורג. | "—" מסמל אלבום שלא דורג. | "—" מסמל אלבום שלא דורג. | "—" מסמל אלבום שלא דורג. | "—" מסמל אלבום שלא דורג. | "—" מסמל אלבום שלא דורג. | "—" מסמל אלבום שלא דורג. | "—" מסמל אלבום שלא דורג. |  |
אלבומים > מיני-אלבומים

| שם | פרטי האלבום |
| --- | --- |
Womannequin (בשם נטליה קפוצ'יני):  יצא לאור: 9 באוקטובר 2008  חברת תקליטים: הוצאה עצמאית  פורמט: הורדה דיגיטלית
סינגלים > סינגלים בביצועה

| שם | שנה | מיקומי שיא> בריטניה  | מיקומי שיא> אוסטריה  | מיקומי שיא> בלגיה (פלנדריה)  | מיקומי שיא> בלגיה (ולוניה)  | מיקומי שיא> קנדה  | מיקומי שיא> גרמניה  | מיקומי שיא> הולנד  | מיקומי שיא> ניו זילנד  | מיקומי שיא> שווייץ  | מיקומי שיא> ארצות הברית (דאנס)  | אלבום |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| "Don't Play Nice" (תחת השם Verbalicious)‏ | 2005 | 11 | — | — | — | — | — | — | — | — | — |  |  |  |  |
| "Mirrors" | 2010 | 101 | 7 | 18 | — | 46 | 10 | — | — | 52 | 3 | Perfectionist |  |  |  |
| "Wonderland" | 2011 | — | 55 | — | — | — | 45 | — | — | — | — | Perfectionist |  |  |  |
| "Free" (בהשתתפות will.i.am) | 2011 | 118 | 4 | 20 | 13 | — | 15 | 96 | — | — | — | Perfectionist |  |  |  |
| "Kill My Boyfriend" | 2012 | — | — | 20 | — | — | — | — | — | — | — | Perfectionist |  |  |  |
| "Problem" | 2013 | — | — | — | — | — | — | 78 | — | — | — | Trouble |  |  |  |
| "Saturday Night" | 2013 | — | — | — | — | — | — | — | 23 | — | 6 | Trouble |  |  |  |
|  |  |  |  |  |  |  |  |  |  |  |  | Trouble |  |  |  |
| "Trouble (Remix)‎" (בהשתתפות Peaches) | 2014 | — | — | — | — | — | — | — | — | — | — |  |  |  |  |
"—" מסמל שיר שלא דורג.